VW se jongste veeldoelvoertuig(Foto: Verskaf) Volkswagen se Caddy is nie vir ons Suid-Afrikaners vreemd nie. Ek praat nou nie van die Citi Golf-gebaseerde bakkie nie, maar van die klein bussie. Die Caddy het uiters gewild geraak onder kleinsakeondernemings en vervoermaatskappye aan die handelsvoertuigkant, en by groot gesinne met die passasierweergawes. Hierdie is nou die vyfde generasie van die buksie. Daar is sedert 1979 meer as drie miljoen Caddys wêreldwyd gebou. Die nuutste generasie se name verander effe. Daar is die Caddy, Caddy Maxi, Caddy Kombi, Caddy Maxi Kombi, Caddy Cargo en Caddy Maxi Cargo. Daar is twee enjins beskikbaar – ŉ 1.6‑viersilinderpetrolenjin met 81 kW en 152 Nm en ŉ 2.0‑turbodiesel, ook met 81 kW, maar ŉ indrukwekkende 300 Nm. Die diesel bied fantastiese brandstofverbruik – in die omgewing van 5,5 ℓ/100 km. Albei enjins maak gebruik van slegs een ratkas – ŉ 6-spoed‑handrat. Die Cargo-weergawe se deure is slim aangepas en kan groter oopmaak. Die Caddy Maxi Cargo kan nou twee Euro-palette pas. Die passasierweergawes werk fantasties te danke aan die skuifdeure aan albei kante van die voertuig. Dit is op die pad agter die stuur waar die Caddy eers beïndruk. Dit is dalk ŉ voertuig wat op ŉ handelsvoertuig geskoei is, maar dit ry lieflik, nes ŉ spiksplinternuwe Polo se ouboet. Die Caddy spog met ŉ sterk veiligheidspesifikasievlak wat ses lugsakke insluit, sowel as sluitweerremme met elektroniese remkragverspreiding. Te danke aan die Caddy se lang asafstand, ry hy voorwaar gemaklik. Die 16”‑wiele met ŉ lekker 60‑profiel‑band bied ŉ uiters goeie ritgehalte. Ek sal die Caddy só opsom: Dit is ŉ lieflike voertuig om te ry, bied puik gehalte en meer as genoeg spasie vir ŉ groot gesin. Die enigste struikelblok wat ek voorsien, is die skrikwekkende prys vir passasierweergawes. Ons sal weer tyd met die Caddy deurbring en hom dán met sy mededingers vergelyk. Die reeks lyk só: Caddy: Caddy Kombi: Caddy Cargo: Die passasierweergawes kom met ŉ 3 jaar/120 000 km‑waarborg en 3 jaar/60 000 km‑diensplan. Kommersiële weergawes geniet ŉ 2 jaar/onbeperkte km‑waarborg. Ons sal weer tyd met die Caddy deurbring en sien hoe hy hom in die daaglikse roetine gedra. Ons sal hom dan teen sy mededingers opweeg. (Foto: Verskaf)